آلدینگی مقاله میزده, تورکیه ده میلادی 2016 نچی ییلی جولای آیی نینگ 15 نچی کونیده گی کودتا تشبثی جریانیده یوز بیرگن واقعه لر, فتح الله چی ترور تشکیلاتی (فتو) نینگ نیمه دن عبارت ایکن لیگی, اوشبو شبکه نینگ اعضا لرینی قنده ی قیلیب عایله بغریدن تارتیب آلگن لیگی, جمعیت دن و اسلام ارزش لردن قیسی شیوه لر بیلن اوزاقلشتیریب قویگن لیگی حقیده بحث ایتگن ایدیک.  شونده ی قیلیب اوزاق مدتلیک و قیین بیر ترینینگ دن اوتکزیلیشی آرتیدن اوشبو ترور تشکیلاتی اعضا لری نینگ هدف لری اوچون هر نرسه قیله آله دیگن بیر وضعیتگه کیلیب قاله دیگن لیک لری نی معلوم قیلگن ایدیک.
فتو نینگ تشکیلاتله نیش شکلی
فتو, یاشیرینچ هدف لر گه تیار وضعیتگه کیلیتیریلگن اعضا لری نی, اوشبو ترور تشکیلاتی نینگ او ییرلرده هم کینگ قولاچ یایشی اوچون باشقه اولکه لر گه یوباره دی.  اوشبو اولکه لرده گی ساختار لری ایسه تورکیه ده بولگن ایلک ساختاری گه اوخشه ماقده.  ایلک نوبتده مکتب لر آچیب, نادولت تشکیلات لر افتتاح قیلیب سیاست بیلن ایشی بولمه گن و فقط گینه کونگللی موسسه لر دن عبارت ایکن لیک لری نی کورسه ته دیگن شکلده تشکیلاتله نه باشلَیدیلر.  اوشبو دایره ده ایککی هدفلری بار.  بحث موضوعی اولکه لرده اوز لریگه اعضا توپلش و خوددی شوو ینگی اعضا لری نی اولکه نینگ اینگ ستراتیژیک اداره لری گه جایلشتیریش دن عبارت.  شونده ی قیلیب اوشبو اولکه نینگ رهبریتی نی سیزدیرمسدن یاشیرینچ روشده قولگه کیریتیش گه حرکت قیله دیلر.  موضوع گه آزگینه اهمیت بیریلیشی تقدیرده, فتو مکتب لریده اوقیگن کیشی لرنینگ بحث موضوعی اولکه لرده استخبارات , حربی و خوفسیزلیک اداره لری, باش وزیرلیک و جمهوررئیس لیگی سنگری اینگ مهم جای لر گه تعینلنگن لیک لری کورینیب قاله دی.  فتو اوشبو کیشی لر نی مذکور اولکه لرنینگ اجتماعی و سیاسی ساختاری گه کوره لیبرال, سوسیالست و سیکیولار کبی فرقلی شکللرده جلوه بیریب جایلشتیره دی.  فتو تامانیدن استفاده ایتیلیاتگن میتود لر حقیده بیلگی ایگه سی بولمه گن تامان لر ایسه اوشبو وضعیت نی درک ایته آلمیدی لر.  درک ایتگن پیتده ایسه همه نرسه قوللریدن کیتیب قالگن بوله دی.
فتو فقط گینه تورکیه جهتی دن بیر تهدید دن عبارت می؟
رهبر لری نی "کائنات امامی" اوله راق تن آلیاتگن لیک لری و فرقلی اولکه لرده تشکیلاتله نیش گه حرکت قیلیاتگن لیک لری نینگ اوزی اوشبو ترور تشکیلاتی هدفی نینگ بیرته گینه تورکیه دن عبارت ایمس لیگی نی کورستماقده.  فتو نینگ 170 دن آرتیق اولکه ده تشکیلاتلنگن لیگی بیلدیریلماقده.  بیراق, اوز آتلری اورنیگه باشقه اسم لر بیلن فعالیت آلیب باریاتگن لیک لری سببلی نیچه اولکه ده تشکیلاتلنگن لیک لری نی انیق روشده بیلدیریش ممکن ایمس البته که. اوشبو اولکه لر کوپینچه مسلمان اولکه لردن هم عبارت ایمس.  تورکیه اوشبو ترور تشکیلاتی نینگ اساسی هدفی نی ایندی درک ایتیب کیره کلی تدبیر لرنی آلگن وضعیتده.  شوباعث فتو ایندی تورکیه اوچون ایمس بلکه اونینگ شوم نیتی نی درک ایته آلمه گن اولکه لر اوچون کتته تهدید دن عبارت.  ایریم اولکه لرده فتو حاضرگی کونده هم جعلی شکلده کونگللی موسسه لر دن عبارت ایکن لیگی نی بیلدیریب اوز فعالیت لری نی دوام ایتتیرماقده.  تورکیه جوده قانلی بیر تجربه بیلن اوشبو ترور تشکیلاتی نینگ قنده ی بیر نرسه ایکن لیگی نی درک ایتیب آلدی. باشقه اولکه لرنینگ هم قانلی بیر تجربه گه دوچ کیلمسدن تورکیه نینگ خوددی شوو تجربه سیدن عبرت آلیش لری کیره ک.
فتو تهدیدی اداققه ییتدی می؟
بیر نیچه ییل آلدین بوگونلرنی خیال قیلیش هم ممکن ایمس ایدی.  انسان لر فتو تامانیدن قورقیتیلگن لیک لری سببلی دوچ کیلیب قالگن قیین چیلیک لری حقیده حتی بحث هم ایته آلمس ایدی.  شوباعث حاضرگی وضعیتگه شکر قیلیش کیره ک.
فتو نینگ اساسی کوچی انسان لرنینگ یخشی نیتی دن عبارت ایدی.  انسان لر ظاهری شکل لریگه قره ب اولر نی جدی بیر شکلده حمایت قیلماقده ایدی.  ایندی فتو نینگ, یاشیرینچ پلان لری, فرقلی کورینیش گه حرکت قیلیاتگن لیگی و هدفی نی قولگه کیریتیش اوچون هر خیل دسیسه نینگ اولر جهتی دن مشروع ایکن لیگی بیلینگن بیر حقیقت نی تشکیل ایتماقده.  تورکیه و جهان نینگ اینگ کتته موفقیتی هم البته که جدی قیین چیلیک لرگه دوچ کیلیب قالیب اوشبو واقعیت نی درک ایتگن لیگی دن عبارت.
تورکیه و تورک ملتی نینگ جدی سعی و حرکت لری نتیجه سیده اوشبو ترور تشکیلاتی نینگ کوپلب اولکه لرده گی فعالیت لری اداققه ییتیشتیریلگن بولدی.  شونده ی قیلیب ایندی فتو نینگ کودتا قیلیب هر قنده ی بیر سیستم قوریشی ممکن ایمس.  بیراق, اوشبو ترور تشکیلاتی نینگ سیستم قوریش ظرفیتی نی قولدن بیریب قویگن لیگی گه قره مسدن, حاضرگی کونده هم ایریم موضوع لر بوییچه جامعه نی چَقیب آلیشی ممکن. ریموت کنترولی پنسلوانیا ده گی فتو باشلیغی نینگ قولیده بولگن قاتل روبات لر, انتحارچی لر اوله راق فتو نینگ فعالیت آلیب باریاتگن دنیا نینگ فرقلی اولکه لریده یوریگن وضعیتده. تورکیه بیلن روسیه نی بیر بیر لری گه دشمن قیلیب قویش اوچون فتو اعضاسی بیر کیشی نینگ انقره ده روسیه ایلچی سی کارلوف نی اولدیرگن لیگی دیک, اوشبو ترور تشکیلاتی نینگ حاضرگی کونده هم ایریم ترورچیلیک فعالیت لریگه قول اوریش ظرفیتی موجود افسوس که.  اوشبو تهدید فقط گینه تورکیه گه مخصوص ایمس.  بلکه ترور تشکیلاتی نینگ فعالیت آلیب باریاتگن برچه اولکه لرده بونده ی فعالیت لر گه قول اوریشی ممکن.  کوپلب اولکه لرنینگ سیاسی نظامیده فتو نینگ بویروغی نی کوتیب تورگن کیشی لرنینگ موجود ایکن لیگی بیلینماقده.  کیم ایکن لیک لری نی بیلدیرمه گن لیک لری سببلی اوشبو قاتل ترورچی لر حاضرگی کونده هم آره میزده موجود.  عینی دمده دنیاده فتو نینگ زهرلی برنامه لریدن تاثیرلنگن مینگلب انسان بار.  اراده سی و قنده ی قیلیب استفاده ایتیلیشی صلاحیتی امریکا قوشمه ایالتلریده گی فتو باشلیغی گه تاپشیریلگن اوشبو زهرلنگن انسان گه اوخشش قاتل روبات لرنینگ خوددی شوو وضعیت لریدن قوتیلیش لری اوچون دنیا سایکولوژیست لری, سوسیالوژیست لری, داکتر لری و دینی مسئول لری نینگ بیر یقه دن باش چیقاریب سعی و حرکت قیلیش لری کیره ک.  خوددی شوو قاتل روبات لرنینگ انسان گه ایلنتیریلیشی توغریسیده بیر ییچیم یولی نینگ تاپیله آلمس لیگی تقدیرده ایسه هیچ بیر کیشی و اولکه نینگ امنیت بولیشی ممکن ایمس.  عینی دمده اوشبو قاتل روبات لر محللی و خلق ارا مقیاسده گی کوپلب اکتور لر بیلن ایش آلیب باریش قابلیتی گه ایگه.  حاضرگی کونده کوپلب خلق ارا استخبارات تشکیلات لری بیلن ایش آلیب باریاتگن لیک لری کورینماقده.  خوددی شوو اکتور لر ایسه اوشبو قاتل روبات لرنینگ دواملی روشده اولر نینگ بویروق لری گه بویین ایگه دیگن لیک لری نی اویله ماقده.  تاریخی گه قره گنده اوشبو ترور تشکیلاتی نینگ هیچ قچان هر قنده ی بیر اولکه بیلن دواملی روشده ارتباط قورمه گن لیگی کورینماقده.  اولر اوچون اینگ اساسی موضوع اوز هدف لریدن عبارت.  شوباعث حاضرگی کونده فتو دن فایده له نیاتگن اکتور لرنینگ کیله جکده اولر جهتی دن بیر تهدید بوله دیگن لیگی نی درک ایتیش لری کیره ک.  اوز عایله سی و اولکه سی گه صادق بولمه گن اوشبو قاتل روبات لرنینگ خلق ارا اکتور لر گه صادق بولیش لری هیچ قچان ممکن ایمس البته که.
باشقه هیچ بیر نرسه قیلمه گن بولسه هم, تورکیه و دنیا گه قره تیلگن بونده ی بیر اشغال نینگ مقابلیده قهرمانانه توختب, اوزی و عایله سی نینگ حیاتی نی خطرگه تشلب اوشبو ترور تشکیلاتی نینگ قنده ی بیر نرسه ایکن لیگی نی جهانگه کورسه تیب بیرگن لیگی اوچون تورکیه جمهوریتی جمهوررئیسی رجب طیب اردوغان گه منتدارچیلیک بیلدیریش کیره ک.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
